stanford-oval/wikipedia huggingface dataset:
סיתות באמצעות הקשה
שיטה

הסיתות נעשה במגוון דרכים בהתאם למטרת המוצר הסופי. עבור כלי אבן ומצתים לכלי ירייה מיושנים צור מעובד באמצעות כלי כגון מקבת אבן או עצם כדי להסיר נתזים מהחלוק (המוגדר כ"גרעין") ואז לעבדם בסיתות עדין יותר או בשיטות אחרות להפקת צורות כלי האבן הרצויות. לחלופין, הסרת הנתזים משמשת ליצרת כלי האבן עצמו, דוגמת אבן יד. עיבודי משנה יכולים להיעשות באמצעות כלים עדינים יותר כמקבת קטנה, עצם, קרן אייל, נחושת או פלדה לשם ביצוע שיברור לחץ.
כשעיבוד האבן נעשה לטובת מטרות בניה נעשה שימוש בפטישי מתכת או מקושים כדי לפצל גושי צור בעודם מונחים על הברכיים. שיטות סיתות מתוחכמות יותר מאפשרות יצור קוביות כמעט מושלמות המשמשות כלבנים.
שיטה > כלי עבודה

ישנן שיטות רבות לעיצוב אבן לכלים שימושיים. סתתים קדומים יכלו להשתמש בפטישים פשוטים עשויים עץ או קרני איילים כדי לעצב כלי אבן. הגורמים המשפיעים על תוצאות הסיתות הם מגוונים, אך ה-EPA (זווית הפלטפורמה החיצונית) משפיעה משפיעה על תכונות רבות, כגון אורך ועובי של השבבים.
טכניקות פטיש קשיח משמשות להסרת שבבי אבן גדולים. סתתים קדומים וכן מי שעוסקים בתחום כתחביב המשכפלים את שיטותיהם משתמשים לעיתים קרובות במקבות מאבן קשה מאוד, כגון קוורציט. טכניקה זו יכולה לשמש על ידי הסתתים כדי להסיר שבבים רחבים שניתן להפוך לכלים קטנים יותר. מאמינים ששיטת ייצור זו שימשה לייצור כמה מכלי האבן המוקדמים ביותר שנמצאו אי פעם, חלקם מלפני למעלה מ-2 מיליון שנה.
טכניקות פטיש רך משמשות לעבודה מדויקת יותר. טכניקות פטיש רך מאפשרות למסתת לעצב אבן לסוגים רבים ושונים של כלי חיתוך, גירוד וכן כראשי חץ וחנית. טכניקות פטיש רך אלו מייצרות גם שבבים ארוכים ודקים יותר, מה שמאפשר פוטנציאל שימור חומר או יצירת כלי אבן כלים יותר.
שיברור לחץ כרוך בהסרת נתזים צרים לאורך שולי כלי אבן. טכניקה זו משמשת לעיתים קרובות כדי לבצע דיקוק ועיצוב מדויקים של כלי אבן, למשל ביצירת ראשי חץ. שיברור לחץ כרוך בהפעלת כמות גדולה של כוח על פני אזור מסוים בקצה הכלי כדי לגרום להתזת שבר צור מדויק. חובבים בני התקופה המודרניתמשתמשים לעיתים קרובות בכלי שיברור עם קצה מנחושת או פליז, אבל סתתים קדומים יכלו להשתמש בקרני איילים. היתרון העיקרי של שימוש במתכות רכות ולא בעץ או עצם הוא שכלי המתכת עמידים יותר לעומת החלופות.
שימושים

בתרבויות שלא אימצו טכנולוגיות עיבוד מתכת, נפוץ ייצור כלי אבן על ידי סתתים, אך בתרבויות מודרניות ייצור כלים כאלה היא נחלתם של ארכאולוגים ניסויים וחובבים. ארכאולוגים בדרך כלל לוקחים על עצמם את המשימה כדי שיוכלו להבין טוב יותר כיצד נוצרו כלי אבן פרהיסטוריים.
סיתות צור נלמד לעיתים קרובות על ידי מתרגלים של מלאכות קדומות ואנשים האוהבים לשהות בטבע.
ייצור מצתי חלמיש (צור) הייתה בעבר תעשייה מרכזית במקומות בהם היה שפע של צור כמו ברנדון בסאפוק, אנגליה, והערים הקטנות מיוזן וקופי בצרפת. למיוזן יש מוזיאון קטן המוקדש לתעשייה.
בשנת 1804, במהלך מלחמות נפוליאון, ברנדון סיפק למעלה מ-400,000 מתי צור בחודש לשימוש הצבא והצי הבריטי. סתתי מברנדון ייצרו מצתים לאקדחים שיוצאו לאפריקה עד שנות ה-60 המאוחרות.
סיתות למטרות בנייה היא עדיין מיומנות שמתורגלת באזורים בהם יש שפע של צור בדרום אנגליה, כגון סאסקס, סאפוק ונורפוק, ובצפון צרפת, במיוחד בריטני ונורמנדי, שם ישנה התעוררות של המלאכה בשל מימון ממשלתי.
סכנות בריאותיות

שאיפה מתמשכת של אבק צור שנוצר על ידי סיתות עלולה לגרום לסיליקוזיס. זו כונתה "המחלה התעשייתית הראשונה בעולם". עם זאת, לא ברור עד כמה הבעיה הייתה חמורה בפועל בתנאי עבודה פרהיסטוריים, שכן סיליקוזיס מחמירה בשל חוסר אוורור ושימוש בכלי מתכת שמייצרים יותר אבק. מסתתים קדומים, שעבדו באוויר הפתוח ועם כלי אבן ועצמות, סבלו פחות מחשיפה ממושכת לאבק לעומת מסתתים בבתי מלאכה מודרניים יותר.
כאשר סיתות אבני הצתה לרובים הייתה תעשייה בקנה מידה גדול בברנדון, סאפוק, סיליקוזיס נודעה ב"ריקבון של הסתתים". נטען כי סיליקוזיס הייתה אחראית למותם המוקדם של שלושה רבעים מסתתי הצור ברנדון. בסדנה אחת מתו שבעה מתוך שמונת העובדים לפני גיל חמישים בשל המחלה. גיל המוות הממוצע לסתתים היה 44 שנים, לעומת 66 עבור גברים עובדים אחרים באותו אזור.
לסתתים מודרניים מומלץ לעבוד באוויר הפתוח כדי להפחית את סכנת האבק, וללבוש מיגון עיניים וידיים. חלק מהסתתים המודרניים לובשים מסכת סינון אוויר כדי להתגונן מפני אבק. סקר שנערך בשנת 2020 בקרב 173 סתתים מצא כי 86% השתמשו בהגנה על העיניים, 57% ענדו כפפות ורק 5% השתמשו במסיכות או מאוורר כדי לבקר את החשיפה לאבק (68% העדיפו לעבוד בחוץ). כמחצית מהנשאלים דיווחו כי נפצעו לפחות "לעיתים קרובות" בעת סיתות, ו-23% הודו כי נאלצו לפנות לפחות פעם אחת לטיפול רפואי מקצועי. הפציעות השכיחות ביותר היו חתכים וחבורות, בדרך כלל באצבעות ובידיים, בעוד שגם שבבים שחדרו לעין דווחו כבעיה שכיחה.
מחקר עכשוי

ניתן לייחס את ההתעניינות האמריקאית המודרנית בסיתות למחקר על אינדיאני יליד קליפורניה בשם אישי שחי בתחילת המאה העשרים. אישי לימד חוקרים ואנשי אקדמיה שיטות מסורתיות לייצור כלי אבן וכיצד להשתמש בהם לחיים בטבע. מגלי ארצות אירופיים מוקדמים שהגיעו לעולם החדש נחשפו גם הם לטכניקות של סיתות צור. בנוסף, ידוע על מספר סתתים ניסויים חלוציים מאירופה מהמאה התשע-עשרה, ובסוף שנות ה-60 ותחילת שנות ה-70 של המאה העשרים פרסם הארכאולוג הניסיוני דון קראבטרי טקסטים כגון ניסויים בעבודת צור. פרנסואה בורדס היה סופר מוקדם על סיתות בעולם הישן; הוא התנסה בדרכים לייצר מחדש כלי אבן שנמצאו ברחבי מערב אירופה. מחברים אלה סייעו להצית את העיסוק בסיתות בקרב ארכאולוגים ופרהיסטוריונים.
הארכאולוג האנגלי פיל הארדינג הוא מומחה עכשוי נוסף, שחשיפתו בסדרת הטלוויזיה Time Team הובילה להיותו דמות מוכרת בבריטניה ומחוצה לה. כיום ניתן למצוא קבוצות רבות העוסקות בסיתות, המכילות חברים מגוונים, ברחבי ארצות הברית, אירופה וישראל. ארגונים אלו ממשיכים להדגים וללמד דרכים שונות לעיצוב כלי אבן.
בישראל

בישראל ישנם מספר גופים ואנשים פרטיים העוסקים בלימוד וייצור של כלים מצור וחומרים אחרים בטכניקה של סיתות באמצעות הקשה. אלה כוללים ארכאולוגים העוסקים בארכאולוגיה ניסויית וכן כאלה העוסקים בתחום כדרך ללימוד של דרכי חיים קדומות שלא במסגרת אקדמית. בין העוסקים בכך שלא במסגרת אקדמית ניתן למנות את דוד בן עמי אשר היה חלוץ בתחום. כמו כן המיומנות הזאת נלמדת במסגרת קורס המדריכים של ארגון שומרי הגן וארגון בני אדמה.
ראו גם

התקופה הפלאוליתית
התקופה הנאוליתית
מצת חלמיש
טכניקת לוולואה דוד בן עמי
שומרי הגן
טום בראון ג'וניור
הערות שוליים

↑  Dibble, Harold; Whittaker, John (1981). "New Experimental Evidence on the Relation Between Percussion Flaking and Flake Variation". Journal of Archaeological Science. 8 (3): 283–296. doi:10.1016/0305-4403(81)90004-2.
1 2 3  "Basic Tool Production Techniques, Health and Safety". ancientcrafts.co.uk. אורכב מ-המקור ב-14 בספטמבר 2015. נבדק ב-23 באוגוסט 2015. {{cite web}}:  (עזרה)
↑  Whittaker, John (2001). "The Oldest British Industry: continuity and obsolescence in a flintknapper's sample set" (PDF). Antiquity. 75 (288): 382–90. doi:10.1017/s0003598x00061032. אורכב מ-המקור (PDF) ב-2020-04-28. נבדק ב-2015-08-18.
↑  "Architectural flintwork".
↑  Kalin, Jeffery (2010). "Flintknapping and Silicosis". Pudget Sound Knappers. נבדק ב-24 באוגוסט 2015. {{cite web}}:  (עזרה)
↑  Shaw 1981, p. 156.
מגן רגליים מעור מגן על המסתת מפני פגיעה של שבבי הצור.
סיתות באמצעות פטיש רך
סכיני אבן אצטקים
אקדח-צור מותקן ברובה מוסקט
קירות צור מעוצבים ו-flushwork בכנסיית סטרטפורד סנט מרי
הפרהיסטוריון הצרפתי ז'אק טיקייה מציע הכשרה מודרנית בסיתות אבנים.
אורורה (זמרת)

| --- | --- |

אורורה בהופעה, 2023
 לידה:  15 ביוני 1996 (בת 28) סטוונגר, נורווגיה
 שם לידה:  Aurora Aksnes
 מוקד פעילות:  נורווגיה
 תקופת הפעילות:  מ-2012
 עיסוק:  זמרת, זמרת-יוצרת
 סוגה:  מוזיקה אלטרנטיבית, אינדי רוק, דאנס-פופ, דאנס אלטרנטיבי, פופ-פולק, פולקטרוניקה, מוזיקת פופ, מוזיקת עם נורדית, אינדי פופ, סינת'-פופ, דארק פופ
 שפה מועדפת:  נורווגית, אנגלית
 כלי נגינה:  פסנתר, כלי מקלדת, תופים, נבל, גיטרה בס אקוסטית
 חברת תקליטים:  דקה רקורדס, גלאסנוט רקורדס
 www.aurora-music.com
 פרופיל ב-IMDb
אורורה אקסנס (באנגלית: Aurora Aksnes; נולדה ב-15 ביוני 1996) היא זמרת-יוצרת נורווגית המוכרת בשם הבמה אורורה (מסוגנן באותיות רישיות: AURORA).
ביוגרפיה

אורורה נולדה ב-15 ביוני 1996 בבית החולים שבעיר סטוונגר שבנורווגיה. לאקסנס שתי אחיות מבוגרות ממנה – מאפרת בשם מירנדה ומעצבת האופנה בשם ויקטוריה אשר יוצרת את רוב התלבושות של אורורה. בילדותה חיה בתחילה בעיירה הקטנה הולה (Høle) אשר במחוז רוגלנד ושם לטענתה התפתחה אהבתה לטבע ולשירה. בהמשך משפחתה עברה יותר צפונה לכפר הקטן והנידח דראנגה (Drange) אשר במחוז הורדלנד, עליו היא ציינה: "אין כאן כמעט מכוניות, הכבישים צרים ומשובשים, יש הרבה עצים בכל מקום, שקט מאוד והאינטרנט גרוע". היא גם השוותה את הכפר לארץ הבדיונית נרניה.
אקסנס החלה לנגן בפסנתר ולהלחין שירים בגיל 6 ולכתוב מילים לשירים בגיל 9. לטענתה בתחילת הדרך היא הושפעה מאוד מאמנים כמו לאונרד כהן, בוב דילן, אניה והרכב המוזיקה האלקטרונית הכמיקל בראדרס.
בדצמבר 2012 כאשר היא הייתה בת 16 היא הוציאה לשווקים את סינגל הבכורה שלה "Puppet", ובמאי 2013 הוציאה לשווקים את הסינגל "Awakening". בהמשך היא חתמה על חוזה עם חברות התקליטים דקה רקורדס וגלאסנוט רקורדס. הסינגל שתרם לפריצת הדרך שלה היה הסינגל "Runaway" שיצא לשווקים באפריל 2015 וזכה לפופולריות רבה.
בעקבות ההצלחה של הסינגל "Runaway" אקסנס הוציאה לשווקים בשנת 2015 את המיני-אלבום הראשון שלה "Running with the Wolves" אשר הופק בחברת התקליטים דקה.
בשנת 2015 הופיעה גם בטקס של פרס נובל לשלום באוסלו.
ב-2016 הופיעה לראשונה בטלוויזיה האמריקאית בתוכניות האירוח של ג'ימי פאלון, הווארד סטרן, קונאן או'בריאן, ובתוכנית האירוח לייט שואו עם סטיבן קולבר.
בשנת 2016 אקסנס הוציאה לשווקים את אלבום האולפן האולפן הראשון שלה "All My Demons Greeting Me as a Friend".
בשנת 2019 אקסנס דיבבה עבור הסרט "לשבור את הקרח 2" את הקול שבעקבותיו יוצאים אלזה, אנה, קריסטוף, אולף וסוון.
בנובמבר 2019 הופיעה בישראל בבארבי בתל אביב בשתי הופעות אליהן כל הכרטיסים נמכרו מראש.
בינואר 2022 הוציאה לשווקים את אלבום האולפן השלישי שלה "The Gods We Can Touch".
לאורך השנים אקסנס שיתפה פעולה גם עם אמנים שונים, בהם שלושה שירים שביצעה ב-2019 באלבום התשיעי של הכמיקל בראדרס, וביצעה גם שירים עבור פסקולים של סרטים וסדרות טלוויזיה.
חיים אישיים

אקסנס מתגוררת בעיר ברגן שבמערב נורווגיה.
כשהייתה בת 11 חברה קרובה של משפחתה מתה בערב חג המולד וכתוצאה מהצער הדבר גרם לה להתחיל לגמגם. בשל כך היא החלה ללמוד שפת סימנים. בחור שעימו הייתה לה מערכת יחסים רומנטית נרצח ב-2011 בטבח באוטואיה כאשר הוא היה בן 17. אורורה כתבה את השיר "Little Boy In The Grass" כמחווה עבורו ועבור כל יתר קורבנות הטבח.
היא מחשיבה את עצמה כאדם מופנם. בעבר הצהירה אקסנס על היותה ביסקסואלית.
דיסקוגרפיה > אלבומי אולפן

2016: All My Demons Greeting Me as a Friend
2019: A Different Kind of Human (Step 2)
2022: The Gods We Can Touch
2024: What Happened to the Heart?
דיסקוגרפיה > מיני-אלבומים

2015: Running with the Wolves
2015: Room 17 5 August 2015
2018: Infections of a Different Kind (Step 1)
דיסקוגרפיה > אלבומי אוסף

2022: Infections of a Different Kind of Human
סיבובי הופעות

2015 – Running with the Wolves Tour
2016 – All My Demons Tour
2018 – Infections of a Different Kind Tour
2018 – A Different Kind of Human Tour
2022–2023 – The Gods We Can Touch Tour
הערות שוליים

↑  Saman mot toppen, web.archive.org, ‏2019-01-24
↑  Petrarca, Emilia (24 ביולי 2016). "Meet Aurora, the Mythical Lovechild of Björk and Grimes". W Magazine. ארכיון מ-25 ביולי 2016. נבדק ב-18 באוקטובר 2019. {{cite web}}:  (עזרה)
↑  Rennert, Jenna (23 ביולי 2016). "Meet the Rising Pop Star With "Norwegian Viking Hair" That's Bringing Back the Stealth Buzzcut". Vogue. ארכיון מ-12 בפברואר 2017. נבדק ב-18 באוקטובר 2019. {{cite web}}:  (עזרה)
↑  AURORA - Into The Light באתר YouTube,‏ 2015.
↑  What You Should Know About Norwegian Pop Singer Aurora, Culture Trip, ‏2018-08-29 (באנגלית)
↑    Alice Vincent, ‏Who is Aurora, the 19-year-old Norwegian singer for the 2015 John Lewis Christmas advert?, The Telegraph, 6 November 2015
↑  Aurora Announces Debut EP Titled Running with the Wolves
↑  Harshavardan, Rathan (18 במרץ 2016). "Album Review: Aurora – 'All My Demons Greeting Me As A Friend'". Cultured Vultures. ארכיון מ-1 בנובמבר 2019. נבדק ב-1 בנובמבר 2019. {{cite web}}:  (עזרה)
↑  כוכבת הפופ הנורווגית אורורה מוסיפה הופעה שנייה בישראל, באתר וואלה, 7 ביולי 2019
↑
↑  McDermott, Emily (18 בספטמבר 2018). "Norwegian Pop Star Aurora Sings in Her Own Language". L'Officiel. ארכיון מ-24 בספטמבר 2018. נבדק ב-24 בספטמבר 2018. {{cite web}}:  (עזרה)
↑  Raza-Sheikh, Zoya (2022-01-05). "Exclusive: Aurora reveals she was "inspired" by gay, trans and drag communities in new album". GAY TIMES (באנגלית בריטית). נבדק ב-2023-09-24.
| --- | --- |
בקרת זהויות :  BIBSYS: 1535375976555  GND: 1090906919  ISNI: 0000 0004 5654 2888  LCCN: no2016048210  MusicBrainz: 484a4e90-6899-4e4b-a948-a2255d365340  NKC: xx0213958  RERO: 02-A026821445  VIAF: 370145857886023020824   WorldCat (עם VIAF): 370145857886023020824 
אורורה בהופעה, 2015
14 בספטמבר

14 בספטמבר הוא היום ה-257 בשנה בלוח הגרגוריאני (258 בשנה מעוברת). עד לסיום השנה נשארו עוד 108 ימים.
אירועים היסטוריים ביום זה

786 – הארון א-רשיד הופך לח'ליף של בית עבאס עם מות אחיו, אל-האדי
1752 – האימפריה הבריטית מאמצת את הלוח הגרגוריאני. אחד-עשר יום הושמטו מהלוח בשנה זו, כך שהיום למחרת ה-2 בספטמבר היה ה-14 בחודש
1814 – פרנסיס סקוט קי מחבר את "הדגל זרוע הכוכבים", שהפך להמנונה של ארצות הברית
1883 – תיאטרון היידיש נאסר באימפריה הרוסית
1917 – באימפריה הרוסית קמה ממשלה רפובליקנית
1923 – מיגל פרימו דה ריברה הופך לדיקטטור בספרד
1948 – החל לפעול בית המשפט העליון של מדינת ישראל, והשופט משה זמורה מתמנה לנשיאו הראשון
1948 – הונחה אבן הפינה למטה האומות המאוחדות בניו יורק
1959 – הגשושית הסובייטית לונה 2 מתרסקת על פני הירח, ובכך הופכת לעצם הראשון מעשה-ידי אדם המגיע לשם
1960 – נוסד ארגון המדינות המייצאות נפט, אופ"ק
1982 – התנקשות בחיי נשיא לבנון, בשיר ג'ומאייל
1984 – ג'וזף קיטינג'ר הופך לאדם הראשון החוצה לבדו בכדור פורח את האוקיינוס האטלנטי
1984 – מתחילה כהונתו של פיטר וילם בותה כנשיא ה-8 של דרום אפריקה
1999 – קיריבאטי, נאורו וטונגה מצטרפות לאומות המאוחדות
2003 – תושבי שוודיה מצביעים במשאל עם נגד אימוץ מטבע האירו בארצם
2003 – תושבי אסטוניה מאשרים במשאל עם את הצטרפות מדינתם לאיחוד האירופי
2006 – דורית ביניש מתמנה לנשיאת בית המשפט העליון ובכך הופכת לאישה הראשונה בתפקיד
2009 – נשלחה קלטת ראשונה מהחייל החטוף גלעד שליט
2015 – תגלית גלי הכבידה בשני הגלאים של הפרויקט לגילוי גלי כבידה, LIGO
2019 – תקיפת מתקני הפקת הנפט שדה אבקייק ושדה ח'ורייס של עראמקו הסעודית
נולדו

208 – דיאדומניאנוס, בנו ושותף לשלטון של הקיסר הרומי מקרינוס (הוצא להורג ב-218)
786 – אל-מאמון, הח'ליף העבאסי השביעי (נפטר ב-833)
1486 – היינריך קורנליוס אגריפה, אסטרולוג ואלכימאי גרמני (נפטר ב-1535)
1543 – קלאודיו אקוואוויווה, כומר ישועי איטלקי (נפטר ב-1615)
1769 – אלכסנדר פון הומבולדט, חוקר טבע ומגלה ארצות גרמני (נפטר ב-1859)
1849 – איוואן פבלוב, פיזיולוג רוסי (נפטר ב-1936)
1879 – מרגרט סנגר, פעילה למען הנגשת אמצעי מניעה (נפטרה ב-1966)
1901 – אנדריי ולאסוב, גנרל סובייטי שערק לצידה של גרמניה בעת מלחמת העולם השנייה (הוצא להורג ב-1946)
1907 – סולומון אש, פסיכולוג (נפטר ב-1996)
1920 – מריו בנדטי, סופר ומשורר אורוגוואי (נפטר ב-2009)
1928 – דיק קלארק, פוליטיקאי אמריקאי (נפטר ב-2023)
1929 – סוהייל בושרוי, מבקר ספרות, מתרגם, משורר, מרצה ופעיל שלום בהאי, יליד ארץ ישראל המנדטורית, בעל אזרחות לבנונית-אמריקאית (נפטר ב-2015)
1931 – אהרן אלמוג, משורר עברי, מספר, מחזאי ומורה ישראלי (נפטר ב-2021)
1932 – אברהם רונאי, שחקן תיאטרון הבימה ושחקן קולנוע ישראלי (נפטר ב-2005)
1933 – זואי קולדוול, שחקנית אוסטרלית (נפטרה ב-2020)
1934 – קייט מילט, הוגה פמיניסטית מובילה מהגל השני של הפמיניזם, פעילה למען רפורמות בתחום בריאות הנפש (נפטרה ב-2017)
1936 – פריד מורד, רופא ופרמקולוג אמריקאי, חתן פרס נובל לפיזיולוגיה או לרפואה (נפטר ב-2023)
1936 – וולטר קניג, שחקן, סופר, מורה ובמאי אמריקאי-יהודי
1939 – יצחק קרונזון, רופא אמריקאי ישראלי (נפטר ב-2021)
1942 – אליסו וירסלדזה, פסנתרנית גאורגית
1947 – סם ניל, שחקן קולנוע אמריקאי
1955 – יוסף פריצקי, עורך דין ופוליטיקאי ישראלי (נפטר ב-2021)
1956 – ריי וילקינס, כדורגלן ומאמן כדורגל אנגלי (נפטר ב-2018)
1970 – אראל סגל, עיתונאי ישראלי
1971 – שלי גפני, מאפרת, דוגמנית ואשת עסקים ישראלית
1972 – משה סעדה, חוקר במח"ש וחבר הכנסת מטעם הליכוד
1974 – הישאם אל גרוז', אתלט מרוקאי
1976 – שלומי שבן, זמר ויוצר ישראלי
1978 − טדי פארק מפיק מוזיקלי קוריאני
1979 – חני פירסטנברג, שחקנית וזמרת ישראלית
1981 – אשלי רוברטס, זמרת-יוצרת אמריקאית
1983 – איימי ויינהאוס, זמרת בריטית (נפטרה ב-2011)
1985 – מורן רוזנבלט, שחקנית קולנוע וטלוויזיה ישראלית
1986 – תום עוזיאל, מוזיקאי, כותב ומלחין, זמר, שחקן ובמאי
1989 – לוגן הנדרסון, שחקן וזמר-יוצר אמריקאי
1989 – ג'ימי באטלר, כדורסלן אמריקאי
נפטרו

23 – דרוסוס יוליוס קיסר, אציל רומאי מן השושלת היוליו-קלאודית (נולד ב-13 לפנה"ס)
407 – יוחנן כריסוסטומוס, אחד הבישופים, המטיפים וההוגים הנוצריים הבולטים (נולד ב-349)
775 – קונסטנטינוס החמישי, קיסר האימפריה הביזנטית (נולד ב-718)
786 – אל-האדי, הח'ליף העבאסי הרביעי ששלט בבגדאד (נולד ב-766)
891 – סטפנוס החמישי, אפיפיור
1146 – זנגי, מצביא ומדינאי סלג'וקי (נולד ב-1085)
1164 – סוטוקו, הקיסר ה-75 של יפן (נולד ב-1119)
1321 – דנטה אליגיירי, סופר איטלקי (נולד ב-1265)
1404 – אלברכט הרביעי, דוכס אוסטריה (נולד ב-1377)
1435 – ג'ון מלנקסטר, מצביא אנגלי (נולד ב-1389)
1523 – האפיפיור אדריאנוס השישי (נולד ב-1459)
1712 – ג'ובאני דומניקו קאסיני, אסטרונום איטלקי (נולד ב-1625)
1759 – לואי ז'וזף דה מונקאלם, מצביא צרפתי ומפקד הכוחות הצרפתיים בצפון אמריקה ("צרפת החדשה") בזמן מלחמת שבע השנים (נולד ב-1712)
1836 – ארון בר, סגן נשיא ארצות הברית (נולד ב-1756)
1851 – ג'יימס פנימור קופר, סופר (נולד ב-1789)
1852 – ארתור ולסלי, הדוכס מוולינגטון, מצביא וראש ממשלה בריטי (נולד ב-1769)
1901 – ויליאם מקינלי, נשיא ארצות הברית (נולד ב-1843)
1916 – חוסה אצ'גרי, מחזאי, מתמטיקאי, כלכלן ופוליטיקאי ספרדי, זוכה פרס נובל לספרות (נולד ב-1832)
1927 – איזדורה דאנקן, רקדנית אמריקאית (נולדה ב-1877 או ב-1878)
1937 – טומאש מסריק, הנשיא הראשון של צ'כוסלובקיה (נולד ב-1850)
1943 – יעקב גנס, מפקד המשטרה היהודית ויושב ראש היודנראט בגטו וילנה (נולד ב-1905)
1970 – רודולף קרנפ, פילוסוף גרמני (נולד ב-1891)
1982 – בשיר ג'ומאייל, נשיא לבנון (נולד ב-1947)
1982 – גרייס קלי, שחקנית קולנוע אמריקאית שהפכה לנסיכה ממונקו (נולדה ב-1929)
1989 – מאיר מדן, בלשן, חוקר השפה העברית והמסורה, מראשי תנועת ברית החשמונאים (נולד ב-1915)
1991 – משה גושן-גוטשטיין, בלשן ישראלי וחתן פרס ישראל (נולד ב-1925)
2001 – סטליוס קזנג'ידיס, זמר יווני (נולד ב-1931)
2004 – שלמה אבן-שושן, מתרגם עברי, עורך וסופר (נולד ב-1910)
2005 – בני זאבי, איש קהילת המודיעין הישראלית, מפקד יחידה 504 וסגן ראש "המוסד", שהתפרסם כמי שפיקד על מבצע לכידת מרדכי ואנונו (נולד ב-1931)
2009 – פטריק סווייזי, שחקן קולנוע אמריקאי (נולד ב-1952)
2016 – רן אלדמע, יקיר העיר גבעתיים, מחנך, מוזיקאי ומראשוני חיל הקשר (נולד ב-1926)
2018 – ברנקו גרונבאום, מתמטיקאי יהודי (נולד ב-1929)
2019 – ירחמיאל דורי, קצין הנדסה ראשי במלחמת ההתשה, ומהנדס העיר תל אביב-יפו (נולד ב-1931)
2020 – ביל גייטס האב, עורך דין, נדבן ומנהיג אזרחי אמריקאי (נולד ב-1925)
2021 – אידה נודל, אסירת ציון בברית המועצות של שנות השבעים והשמונים (נולדה ב-1931)
2021 – ויקטור קזאנצב, מפקד בכיר של הצבא הרוסי במהלך מלחמת צ'צ'ניה השנייה (נולד ב-1946)
2021 – יורי סדיך, אתלט שייצג את ברית המועצות (נולד ב-1955)
2021 – נורם מקדונלד, קומיקאי, סופר, שחקן, סטנדאפיסט ומפיק קולנוע קנדי (נולד ב-1959)
חגים ואירועים החלים ביום זה

חג הצלב – נחגג לציון מציאתו של צלב בשנת 352 שעל פי המסורת שימש לצליבתו של ישו
13 בספטמבר – 15 בספטמבר
ספטמבר
לוח אירועים שנתי
איימי ויינהאוס
זנגי
דנטה
ארתור ולסלי
18 במאי

18 במאי הוא היום ה־138 בשנה (139 בשנה מעוברת), בשבוע ה-21 בלוח הגרגוריאני. עד לסיום השנה, נשארו עוד 227 ימים.
אירועים היסטוריים ביום זה

1035 – בבמברג מביע ברטיסלב הראשון, מלך בוהמיה את נאמנותו לקונרד השני, קיסר האימפריה הרומית הקדושה; פולין הופכת לחלק מהאימפריה הרומית הקדושה
1096 – הטבח בוורמס בו נרצחו מעל 800 יהודים על ידי הצלבנים
1152 – הנרי השני מלך אנגליה ואלינור מאקוויטניה נישאים
1565 – מתחיל המצור הגדול על מלטה
1652 – רוד איילנד היא המושבה הבריטית הראשונה בצפון אמריקה המאשרת חוק האוסר על עבדות
1725 – המלך ג'ורג' הראשון מייסד את מסדר האמבט
1803 – בריטניה מכריזה מלחמה על צרפת לאחר שזו סרבה לסגת מאדמת הולנד
1848 – בפרנקפורט נפתחת האספה הלאומית הגרמנית הראשונה, שמטרתה ליצור מדינה לאומית גרמנית מאוחדת
1896 – בית המשפט העליון של ארצות הברית פוסק בעניין פלסי נגד פרגוסון וקובע שמדיניות "נפרד אך שווה" אינה עומדת בניגוד לחוקה
1897 – הספר דרקולה מאת ברם סטוקר יוצא לאור
1909 – נערך מופע הבכורה של ה-"בלט רוס" של סרגיי דיאגילב
1933 – פרנקלין דלאנו רוזוולט חותם על חוק רשות עמק טנסי, מן המפעלים הגדולים בניו דיל לחילוץ ארצות הברית מן השפל הגדול
1934 – נחנך הפסל "לורד מלצ'ט" מאת בתיה לישנסקי
1940 – מלחמת העולם השנייה: הוורמאכט כובש את אנטוורפן
1941 – מלחמת העולם השנייה: כ"ג יורדי הסירה יוצאים בסירה למשימת חבלה בטריפולי, אך מעולם לא נראו שוב
1944 – מלחמת העולם השנייה: לאחר שהשתלטה מחדש על חצי האי קרים, ברית המועצות מתחילה בגירוש כל הטטרים כעונש קולקטיבי על סיועם לכובש הנאצי
1944 – מלחמת העולם השנייה: הקרב על מונטה קאסינו מסתיים בניצחון בעלות הברית
1948 – מלחמת העצמאות: מפציצים מצרים תוקפים את התחנה המרכזית הישנה של תל אביב וגורמים למותם של 42 תושבים
1965 – המרגל הישראלי אלי כהן נתלה בדמשק
1969 – במסגרת תוכנית אפולו האמריקאית, שיגור משימת אפולו 10 שהייתה אמורה לבחון את כל שלבי ההתקרבות והנחיתה לקראת נחיתה על הירח באפולו 11
1971 – מאבקם של הפנתרים השחורים מגיע לשיאו בהפגנה אלימה בכיכר ציון
1973 – אייבי נתן מתחיל לשדר מספינתו את תחנת הרדיו הפיראטית "קול השלום"
1975 – האמן גדעון גכטמן מפרסם מודעת אבל עצמית
1991 – סומלילנד מכריזה על עצמאותה מסומליה, אך הקהיליה הבינלאומית אינה מכירה בעצמאותה
1991 – שיגור החללית סויוז TM-12 עם הקוסמונאוטים אנטולי ארצברסקי, סרגיי קריקאליוב והלן שרמן (בריטית ראשונה בחלל), לתחנת החלל מיר
1996 – האסון באוורסט. 8 מטפסים נהרגים ביום אחד עקב סופה בלתי צפויה בפסגה, ביניהם שני המדריכים הנחשבים ביותר בעולם, רוב הול וסקוט פישר
2001 – 5 הרוגים בפיגוע התאבדות בקניון השרון בנתניה
2003 – ארגון הטרור אל-קאעידה מבצע 4 פיגועים בקזבלנקה שבמרוקו במטרות יהודיות ומערביות. בפיגוע נהרגו 41 אנשים
2003 – 7 הרוגים בפיגוע התאבדות באוטובוס בירושלים
2004 – האינתיפאדה השנייה – החל מבצע קשת בענן באזור רצועת עזה
2014 – מכבי תל אביב זכתה בגביע היורוליג, בפעם השישית בתולדותיה
2018 – התרסקות טיסה 972 של קובאנה, 111 נוסעים נהרגו
2019 – גמר אירוויזיון 2019
נולדו

1048 – עומר ח'יאם, מתמטיקאי, אסטרונום ומשורר פרסי (נפטר ב-1131)
1845 – וילהלם גריקה, מנצח אוסטרי (נפטר ב-1925)
1868 – ניקולאי השני, צאר האימפריה הרוסית (נפטר ב-1918)
1872 – ברטראנד ראסל, פילוסוף בריטי, זוכה פרס נובל לספרות (נפטר ב-1970)
1883 – ולטר גרופיוס, ארכיטקט גרמני, מייסד זרם הבאוהאוס באדריכלות (נפטר ב-1969)
1883 – גספאר דוטרה, נשיא ברזיל (נפטר ב-1974)
1888 – ג'ים ת'ורפ, אתלט אמריקאי ממוצא אינדיאני, מגדולי הספורטאים במאה ה-20 (נפטר ב-1953)
1891 – רודולף קרנפ, פילוסוף גרמני (נפטר ב-1970)
1895 – אוגוסטו ססאר סנדינו, מנהיג המרד בניקרגואה נגד הנוכחות האמריקאית (הוצא להורג ב-1934)
1897 – פרנק קפרה, במאי קולנוע, מפיק ותסריטאי איטלקי-אמריקאי (נפטר ב-1991)
1912 – פרי קומו, זמר אמריקאי (נפטר ב-2001)
1917 – גאולה בת-יהודה, סופרת ישראלית והיסטוריוגרפית של הציונות הדתית (נפטרה ב-2017)
1920 – יוחנן פאולוס השני, אפיפיור פולני (נפטר ב-2005)
1922 – איבון קוקריין, פילנתרופית, אספנית אמנות, בעלת אזרחות לבנונית, בריטית ואירית (נפטרה ב-2020)
1924 – פריסילה פוינטר, שחקנית אמריקאית
1928 – יוסף הדס, דיפלומט ישראלי ואיש שירות החוץ (נפטר ב-2021)
1928 – מישל פרו, היסטוריונית צרפתית ופרופסור להיסטוריה בת זמננו באוניברסיטת פריז דידרו
1931 – מאיר ניצן, תת-אלוף בצה"ל, ראש עיריית ראשון לציון
1933 – ה. ד. דווה גאודה, ראש ממשלת הודו האחד עשר
1942 – נובי סטיילס, כדורגלן ומאמן אנגלי (נפטר ב-2020)
1943 – גרשון שפע, שחיין ישראלי
1946 – הוגו סוטיל, כדורגלן פרואני (נפטר ב-2024)
1951 – דורון אלמוג, אלוף בצה"ל, שירת כמפקד פיקוד הדרום
1952 – שלמה ינאי, אלוף צה"ל בדימוס ויושב ראש חברת הביוטכנולוגיה, פרוטליקס, מנכ"ל חברת טבע תעשיות פרמצבטיות ומנכ"ל מכתשים אגן
1952 – שלמה ישראלי, מוזיקולוג, מוזיקאי, איש רדיו ומרצה ישראלי
1953 – דן ברנר, שחיין ואיש עסקים ישראלי
1954 – יואב קוטנר, שדרן רדיו ואיש טלוויזיה ישראלי
1957 – אמיר הר-גיל, במאי ישראלי
1960 – יאניק נואה, טניסאי צרפתי
1962 – סנדרה אן לאור, זמרת גרמניה
1970 – טינה פיי, תסריטאית וקומיקאית אמריקאית, זוכת פרס אמי
1970 – ענת הראל, מגישת טלוויזיה ומאמנת כושר ישראלית
1971 – עודד רסקין, במאי טלוויזיה ישראלי
1974 – יאנה קלמן, מלכת היופי של ישראל לשנת 1995
1976 – יובל בן-עמי, סופר, עיתונאי ומוזיקאי ישראלי
1982 – מוריה קור, חוקרת ספרות, עיתונאית ואשת תקשורת ישראלית
1984 – ניקי טרפסטרה, רוכב אופני כביש הולנדי
1987 – לואיסנה לופילטו, שחקנית וזמרת ארגנטינאית, ידועה בתפקידיה בסדרות קטנטנות והמורדים וכן בפרסומות
2000 – קרלי הנסון, זמרת-יוצרת אמריקאית
2001 – מאי לווי, שחיינית ישראלית